wannaphong/clean_thaiwikipedia huggingface dataset:
# โมบิลสูทกันดั้ม 00 เดอะมูฟวี่ การตื่นของผู้บุกเบิก
โมบิลสูทกันดั้มดับเบิ้ลโอ เดอะมูฟวี่: การตื่นของผู้บุกเบิก (,) เป็นภาพยนตร์อนิเมะซึ่งมีเนื้อหาต่อเนื่องจากอนิเมะทางโทรทัศน์ชุดโมบิลสูทกันดั้มดับเบิลโอ มีเนื้อหาเกี่ยวกับการต่อสู้ของกลุ่มองค์กรติดอาวุธเอกชน "เซเลสเชี่ยล บีอิ้ง" ในช่วง 2 ปีหลังจากจบเหตุการณ์ในภาคโทรทัศน์ โดยเป็นการต่อสู้กับสิ่งมีชีวิตต่างดาวที่ไม่มีใครรู้จักมาก่อน ซึ่งถูกเรียกชื่อว่า "ELS" นับได้ว่าเป็นซีรีส์กันดั้มชุดแรกที่มีเนื้อหากล่าวถึงสิ่งมีชีวิตจากต่างดาว

ภาพยนตร์เรื่องนี้ออกฉายรอบปฐมทัศน์ที่ประเทศญี่ปุ่นและประเทศสิงคโปร์เมื่อวันที่ 18 กันยายน ค.ศ. 2010 ออกฉายในงาน New York Anime Festival เมื่อวันที่ 10 ตุลาคม และในงาน Anime Festival Asia ในวันที่ 13 พฤศจิกายน ปีเดียวกัน ทั้งนี้ ซันไรส์ได้ตัดสินใจทำคำบรรยายบทภาพยนตร์เป็นภาษาอังกฤษอย่างเป็นทางการสำหรับอนิเมะชุดกันดั้ม โดยนำร่องจากภาพยนตร์เรื่องนี้ในรอบการออกฉายที่ประเทศสิงคโปร์ หลังจากนั้นจึงได้มีการจัดจำหน่ายในรูปแบบ Blu-ray และ DVD ที่ญี่ปุ่น เมื่อวันที่ 25 ธันวาคม ค.ศ. 2010

สำหรับในประเทศไทย ลิขสิทธิ์ในการจำหน่ายภาพยนตร์ "โมบิลสูทกันดั้มดับเบิ้ลโอ เดอะมูฟวี่: การตื่นของผู้บุกเบิก" เป็นของบริษัท DEX เช่นเดียวกับแอนิเมชั่นทางโทรทัศน์ชุดโมบิลสูทกันดั้มดับเบิ้ลโอ

 คณะผู้สร้าง 
 ผู้กำกับภาพยนตร์ : เซจิ มิซึชิมะ
 ผู้ช่วยผู้กำกับภาพยนตร์ : คะสึกิ อะกะเนะ
 บทภาพยนตร์ : ยูซุเกะ คุโระดะ
 งานผลิต : คะสุมิ คะวะชิโระ, ยะซุโอะ มิยะงะวะ, ฮิโระ มะรุยะมะ, ฮิโระโอะมิ อิเคะทะนิ, ชิน ซะซะกิ
 ออกแบบตัวละคร : ฮิโระมิสึ โมะรึชิตะ, คะโยะ อิเคะดะ, เค็นอิชิ โอนุกิ, มิชิโนะริ ชิบะ, ทะกะโอะ มะกิ, เทะสึยะ มะสึกะวะ
 ออกแบบหุ่นยนต์ : ฮิโตะชิ ฟุคุชิ, คะเนะทะเกะ เอะบิกะวะ, เค็นจิ เทะระโอะกะ, นะโอฮิโระ วะชิโอะ, เซอิชิ นะกะทะนิ, ทะกะยุกิ ยะนะเซะ
 ลำดับความต่อเนื่อง : เอจิ วะกะมะสึ
 กำกับภาพ : ทะเคะชิ คะสึระยะมะ
 เพลงประกอบ : เค็นจิ คะวะอิ
 กำกับเสียง  : มะซะฟุมิ มิมะ
 สตูดิโอผู้ผลิต : ซันไรส์

 รายชื่อนักพากย์ 
ดูรายละเอียดเพิ่มเติมที่ ตัวละครในกันดั้มดับเบิลโอ
 เซ็ตสึนะ เอฟ. เซย์เอย์ : มะโมะรุ มิยะโนะ
 ล็อกออน สตราทอส / ไลล์ ดีแลนดี้ : ชินอิชิโร มิกิ
 ทีเอเรีย เออร์เด้ : ฮิโระชิ คะมิยะ
 อาเลลูยาห์ ฮาปติซึ่ม : ฮิโระยุกิ โยะชิโนะ
 สุเมรากิ ลี โนริเอกะ : ยูโกะ ฮนนะ
 มารี พาร์ฟาซี / โซม่า พีรีส : อะริซะ โอะงะซะวะระ
 เฟลท์ เกรซ : อะยะฮิ ทะกะงะกิ
 มิเลนา วาสตี้ : ฮะรุกะ โทะมะสึ
 ลาสเซ่ ไอออน : ฮิโระกิ โทชิ
 คริสตีน่า เซียร์ร่า : อะริเสะ ซะโต
 หลุยส์ ฮาเลวี่ : ชิวะ ไซโตะ
 ซาจิ ครอสโร้ด : มิยุ อิริโนะ
 มารีน่า อิสมาอิล : อะยุมิ สึเนะมะสึ
 เคธี่ มาเนคิน : มินะมิ ทะกะยะมะ
 แพทริค คอลาร์ซาวร์ : เค็นจิ ฮะมะดะ
 เดสคาร์ต ชาแมน : เรียว คะสึจิ
 อังเดร สเมอร์นอฟ : เทะสึ ชิระโตะริ
 มีน่า คาร์มีน : ริเอะ คุกิมิยะ
 เกรแฮม เอเคอร์: ยูอิชิ นะกะมุระ
 บิลลี่ คาตางิริ : ยูจิ อุเอะดะ
 ผู้ช่วยประธานาธิบดีสหพันธ์โลก : ฟุมิโนะริ โคะมะสึ
 อีโอเลีย เชนเบิร์ก : สึโตะมุ อิโซะเบะ
 อี. เอ. เรย์ : โทรุ ฟุรุยะ
 ฮาโร่ : อะริซะ โอะงะซะวะระ

 เพลงประกอบ 
 Image Song : CHANGE โดย UVERworld
 เพลงเปิด : โทะสะซะเระตะ เซไค, [Tozasareta sekai] (閉ざされた世界) โดย The Back Horn
 เพลงแทรก : โม นะนิ โมะ โคะวะคุไน, โคะวะคุ วะ ไน, [Mou nani mo kowakunai, kowaku wanai] (もう何も怖くない、怖くはない) โดย จิอะกิ อิชิกะวะ
 เพลงปิด : คัวเลีย, [Qualia] (クオリア) โดย UVERworld

 แหล่งข้อมูลอื่น 
 
 00 เว็บไซต์อย่างเป็นทางการ
# แมตทิว คิลแกลลอน
แมธธิว คิลกัลลอน  เกิดเมื่อวันที่ 8 มกราคม ค.ศ. 1984 เป็นนักฟุตบอลอาชีพชาวอังกฤษ ปัจจุบันเล่นในตำแหน่งกองหลังให้กับสโมสรฟุตบอลซันเดอร์แลนด์ในพรีเมียร์ลีก
# เดวิด เมย์เลอร์
เดวิด จอห์น เมเลอร์ (, เกิดเมื่อวันที่ 29 พฤษภาคม ค.ศ. 1989) เป็นอดีตนักฟุตบอลชาวไอริช ตำแหน่งกองกลาง
# แบลร์ แอดัมส์
แบลร์ อดัมส์   เกิดเมื่อวันที่ 8 กันยายน ค.ศ. 1991 เป็นนักฟุตบอลอาชีพชาวอังกฤษ ปัจจุบันเล่นในตำแหน่งกองหลังให้กับสโมสรฟุตบอลซันเดอร์แลนด์ในพรีเมียร์ลีก
# คีเรน เวสต์วูด
คีเรน เวสต์วูด (: เกิดเมื่อวันที่ 23 ตุลาคม ค.ศ. 1984) เป็นนักฟุตบอลชาวไอริช ตำแหน่งผู้รักษาประตู ปัจจุบันเล่นให้กับควีนส์พาร์ก เรนเจอส์
# จอห์น อีแกน (นักฟุตบอลเกิดปี พ.ศ. 2535)
จอห์น อีแกน   เกิดเมื่อวันที่ 20 ตุลาคม ค.ศ. 1992 เป็นนักฟุตบอลอาชีพชาวไอร์แลนด์ ปัจจุบันเล่นในตำแหน่งกองหลังให้กับสโมสรฟุตบอลซันเดอร์แลนด์ในพรีเมียร์ลีก
# ไรอัน โนเบิล
ไรอัน โนเบิล (, เกิดวันที่ 6 พฤศจิกายน ค.ศ. 1991) เป็นนักฟุตบอลชาวอังกฤษ ตำแหน่งกองหน้า ปัจจุบันเล่นให้กับสโมสรฟุตบอลจาร์โรว ในนอร์ทเทิร์นลีก ดิวิชัน 2
# จอร์แดน พิกฟอร์ด
จอร์แดน ลี พิกฟอร์ด (เกิดวันที่ 7 มีนาคม ค.ศ. 1994) เป็นนักฟุตบอลชาวอังกฤษ ปัจจุบันเล่นในตำแหน่งผู้รักษาประตูให้กับเอฟเวอร์ตันและทีมชาติอังกฤษ

พิกฟอร์ดเคยเล่นให้กับทีมเยาวชน, ทีมสำรอง และทีมชุดใหญ่ของซันเดอร์แลนด์ โดยเคยถูกปล่อยยืมตัวให้แดร์ริงตัน, อัลเฟรตันทาวน์, เบอร์ตันอัลเบียน, คาร์ไลล์ยูไนเต็ด, แบรดฟอร์ดซิตี และเพรสตันนอร์ทเอนด์ เขาเซ็นสัญญากับเอฟเวอร์ตันด้วยค่าตัว 25 ล้านปอนด์ในเดือนมิถุนายน ค.ศ. 2017

พิกฟอร์ดเคยเป็นตัวแทนของอังกฤษในรุ่นอายุไม่เกิน 16 ปี, 17 ปี, 18 ปี, 19 ปี, 20 ปี และ 21 ปี เขาลงเล่นให้กับทีมชาติอังกฤษชุดใหญ่ครั้งแรกในเดือนพฤศจิกายน ค.ศ. 2017 ในนัดกระชับมิตรที่พบกับเยอรมนี เขาเป็นผู้รักษาประตูมือหนึ่งของทีมชาติอังกฤษชุดที่จบอันดับที่สี่ในฟุตบอลโลก 2018 ซึ่งเป็นการเข้ารอบรองชนะเลิศครั้งแรกของอังกฤษนับตั้งแต่ ค.ศ. 1990
# ชายข้ามเพศ
ชายข้ามเพศ หรือ ทรานส์แมน (, Trans male, Transsexual man, Transsexual male) คือคนที่แปลงเพศหรือคนข้ามเพศจากหญิงเป็นชาย หรือเรียกอีกอย่างว่า Female-to-male (FTM, F2M) หมายถึง คนที่มีเพศกำเนิดเป็นหญิง กฎหมายจึงระบุให้เป็นเพศหญิง แต่เนื่องจากเขารับรู้อัตลักษณ์ทางเพศว่าตนเป็นชาย จึงมีความต้องการที่จะเปลี่ยนเพศเพื่อให้สอดคล้องกับจิตใจที่เป็นชาย

ผู้ชายข้ามเพศ (Transsexual male) กับ ทอม (Butch) มีความหมายที่ต่างกัน 
ข้อแตกต่างก็คือ ผู้ที่เป็นทอม (Butch) นั้นยังคงนิยามตนเองว่าเป็นหญิงและยังมีความพึงพอใจที่จะเป็นเพศหญิง พึงพอใจกับร่างกายของตน และไม่รู้สึกว่าตนจำเป็นจะต้องเปลี่ยนแปลงอะไรในร่างกายตัวเอง 
ในขณะที่ผู้ชายข้ามเพศ (Transsexual male) นั้นรับรู้ว่าตนเป็นชายและมีความต้องการที่จะเปลี่ยนสภาพทางร่างกายเพื่อให้ตรงกับจิตใจภายในของตน

 การข้ามเพศ 
กระบวนการข้ามเพศแต่เดิมคำว่า "ผู้ชายข้ามเพศ" (Transman, Transsexual male) จะใช้เรียกเฉพาะผู้ที่ข้ามเพศจากหญิงเป็นชายที่มีการเปลี่ยนแปลงร่างกายด้วยฮอร์โมนและ/หรือการผ่าตัด แต่ในระยะหลังมานี้ คำจำกัดความของ "กระบวนการข้ามเพศ" (Transition) นั้นขยายกว้างรวมไปถึงการพัฒนาทางด้านจิตใจ การยอมรับและเข้าใจตนเอง

ผู้ชายข้ามเพศ (Transsexual male) โดยส่วนมากนั้น จะต้องการเข้าสู่ขั้นตอนทางการแพทย์ เช่น การบำบัดด้วยฮอร์โมนทดแทนและการผ่าตัดเพื่อให้ร่างกายของพวกเขานั้นสอดคล้องกับการแสดงออกทางเพศให้มากที่สุด
อย่างไรก็ตาม ยังมีผู้ชายข้ามเพศ (Transsexual male) อีกจำนวนมากที่ไม่สามารถเข้าถึงกระบวนการทางการแพทย์ หรือ ไม่เลือกที่จะเข้ารับการผ่าตัดและบำบัดด้วยฮอร์โมนเช่นกัน

 การข้ามเพศนั้นมักจะต้องเกี่ยวข้องกับเรื่องต่อไปนี้ 
 การเปลี่ยนแปลงทางสังคม: การเปลี่ยนชื่อ, การสวมใส่เสื้อผ้าที่เหมาะสมกับเพศ, การวางตัวและการปฏิบัติตัวในสังคม การเปิดเผยต่อครอบครัว เพื่อน และเพื่อนร่วมงาน
 ขั้นตอนการรักษาด้วยการแปลงเพศ: ฮอร์โมนทดแทน (Hormone Replacement Therapy) และ/หรือ การผ่าตัด (Sex Reassignment Surgery)
 การรับรองเพศสภาพตามกฎหมาย : การเปลี่ยนคำนำหน้านาม และ การเปลี่ยนเพศที่ระบุในเอกสารประจำตัวตามกฎหมาย (ยังไม่มีกฎหมายรองรับในประเทศไทย) 

 ชายข้ามเพศที่มีชื่อเสียง 
 Buck Angel, ผู้กำกับและนักแสดงภาพยนตร์สำหรับผู้ใหญ่
 Ben Barres, ดอกเตอร์ทางด้าน Neurobiologist ปัจจุบันสอนอยู่ที่ Stanford University
 Chaz Bono, นักเขียนชาวอเมริกันและนักเคลื่อนไหวเพื่อสิทธิความหลากหลายทางเพศ ลูกชายคนเดียวของนักดนตรีชื่อดัง Sonny Bono และนักร้องชื่อดัง Cher
 Balian Buschbaum, นักกีฬากระโดดค้ำถ่อชาวเยอรมัน
 Ian Harvie, นักแสดงตลกชาวอเมริกัน
 Katastrophe, (Rocco Katastrophe Kayiatos) โปรดิวเซอร์และนักร้องเพลงฮิพฮอพ
 Ryan Sallans, นักเคลื่อนไหวเพื่อสิทธิความหลากหลายทางเพศ อาจารย์ วิทยากร และนักพูด
 Brandon Teena,(1972–1993), เหยื่อของอคติและความเกลียดชังคนข้ามเพศ (Transphobia) ซึ่งภาพยนตร์เรื่อง Boy Don't Cry นั้นได้สร้างมาจากชีวิตจริงของเขา
Kris Chotidhanitsakul, นักเคลื่อนไหวเพื่อสิทธิความหลากหลายทางเพศ อาจารย์ วิทยากร
Elliot Page, นักแสดงและโปรดิวเซอร์ชาวแคนาดา
# หน่วยด็อบสัน
หน่วยด็อบสัน คือหน่วยที่ใช้วัดโอโซนในชั้นบรรยากาศของโลกเรา โดยวัดเป็นความหนาเหนือพื้นที่คอลัมน์ ที่อุณหภูมิ 0 องศาเซลเซียสและที่ความกดอากาศ 1 บรรยากาศ หน่วยเป็น มิลลิ-บรรยากาศ-เซนติเมตร (milliatmosphere centimetre หรือ m atm cm) หรือ หน่วยด็อบสัน โดยที่

1 m atm cm = 1 D.U

=10**-3 cm ของโอโซนบริสุทธิ์ที่ STP

=2.687x10**16 โมเลกุลต่อตารางเซนติเมตร

=2.141 มิลลิกรัมต่อเซนติเมตร

1 ไมโครเมตร ที่ STP = 0.1 D.U. 

=2.687x10**15 โมเลกุลต่อตารางเซนติเมตร  

=1 part per million metre(1.0 ppmm at STP)
# หมู่เกาะเซ็งกากุ
หมู่เกาะเซ็งกากุ (ญี่ปุ่น: 尖閣諸島, โรมาจิ: Senkaku-shotō; จีน: 釣魚島, พินอิน: Diàoyúdǎo) เป็นกลุ่มเกาะร้างขนาดเล็กในทะเลจีนตะวันออก ตั้งอยู่ทางตะวันออกของจีนแผ่นดินใหญ่ ทางตะวันออกเฉียงเหนือของไต้หวัน และทางตะวันตกของเกาะโอกินาวะ

หมู่เกาะนี้ปัจจุบันอยู่ภายใต้การควบคุมของญี่ปุ่น แต่จีนและไต้หวันต่างก็อ้างสิทธิ์เหนือหมู่เกาะดังกล่าว ส่งผลให้เป็นดินแดนพิพาทระหว่างทั้งสามฝ่าย

 ประวัติศาสตร์ 

 ญี่ปุ่น 
ตามข้อมูลของฝ่ายญี่ปุ่น ในปี พ.ศ. 2427 (ค.ศ. 1884) นักธุรกิจชาวญี่ปุ่นชื่อ โคงะ ทัตสึชิโร่ ได้เดินทางไปสำรวจหมู่เกาะดังกล่าว[1][2]

ตั้งแต่ พ.ศ. 2428 (ค.ศ. 1885) เป็นต้นมา รัฐบาลญี่ปุ่นได้ส่งเจ้าหน้าที่เข้าตรวจสอบหลายครั้งผ่านทางจังหวัดโอกินาวะ โดยระบุว่าได้ยืนยันอย่างรอบคอบว่าเป็น “ดินแดนที่ไม่มีเจ้าของ”[2]

ต่อมาเมื่อวันที่ 14 มกราคม พ.ศ. 2438 (ค.ศ. 1895) ญี่ปุ่นได้มีมติคณะรัฐมนตรีให้นำหมู่เกาะเซ็งกากุเข้าเป็นส่วนหนึ่งของจังหวัดโอกินาวะ

ในปี พ.ศ. 2439 (ค.ศ. 1896) โคงะ ทัตสึชิโร่ ได้รับอนุญาตในการประกอบกิจการ เช่น การเก็บขนนกอาโฮโดริ การประมง และการผลิตปลาโอแห้ง โดยในปี พ.ศ. 2452 (ค.ศ. 1909) มีชาวญี่ปุ่นอาศัยอยู่บนเกาะสูงสุดถึง 248 คน

ในเดือนสิงหาคม พ.ศ. 2567 (ค.ศ. 2024) มีรายงานว่าชายชาวเม็กซิกันที่เดินทางมาเที่ยวโอกินาวะโดยคายัคได้หลงไปถึงหมู่เกาะดังกล่าว และได้รับความช่วยเหลือจากฝ่ายญี่ปุ่น

 จีน 
ฝ่ายจีนได้ประกาศอ้างสิทธิ์อย่างเป็นทางการต่อหมู่เกาะเซ็งกากุครั้งแรกเมื่อเดือนธันวาคม พ.ศ. 2514 (ค.ศ. 1971) ผ่านแถลงการณ์ของกระทรวงการต่างประเทศ

ก่อนหน้านั้น แผนที่อย่างเป็นทางการของจีนที่จัดทำในปี พ.ศ. 2512 (ค.ศ. 1969) ได้ระบุชื่อหมู่เกาะว่า “尖閣群島” (ชื่อภาษาญี่ปุ่น) และระบุชื่อ “魚釣島” เป็นภาษาญี่ปุ่นเช่นเดียวกัน

หนังสือพิมพ์เหรินหมินรึเป้าเคยใช้ชื่อ “尖閣列島” (เซ็งกากุเร็ตโตะ) ก่อนที่จีนจะอ้างสิทธิ์อย่างเป็นทางการ และมีรายงานว่าก่อนหน้านี้จีนถือว่าหมู่เกาะดังกล่าวเป็นส่วนหนึ่งของเมืองอิชิงากิ จังหวัดโอกินาวะ

ในเชิงประวัติศาสตร์ จีนอ้างว่าในปี พ.ศ. 2077 (ค.ศ. 1534) เฉิน คาน (陳侃) ทูตราชวงศ์หมิงได้สำรวจหมู่เกาะและตั้งชื่อว่า “釣魚嶼” (เตียวหยู่) ในหนังสือ "使琉球錄" และในปี พ.ศ. 2105 (ค.ศ. 1562) หูจงเซี่ยน (胡宗憲) และเจิ้งรั่วเจิง (鄭若曽) ได้บันทึกชื่อ “釣魚嶼” ในหนังสือ “籌海圖編” ด้วย

 สถานะปัจจุบัน 
ปัจจุบัน หมู่เกาะเซ็งกากุอยู่ภายใต้การควบคุมของญี่ปุ่น โดยเป็นส่วนหนึ่งของจังหวัดโอกินาวะ

อย่างไรก็ตาม ทั้งสาธารณรัฐประชาชนจีนและสาธารณรัฐจีน (ไต้หวัน) ยังคงอ้างสิทธิ์ในหมู่เกาะนี้ ส่งผลให้เกิดความขัดแย้งทางการทูตและเป็นประเด็นพิพาทระหว่างประเทศ
# ไมโครบอดี
ไมโครบอดี หรือ ไซโทโซม  เป็นชนิดของออร์แกเนลล์ชนิดหนึ่งที่พบในเซลล์ของพืช โพรโทซัว และสัตว์ ออร์แกเนลล์ที่จัดเป็นไมโครบอดีได้แก่ เพอรอกซิโซม ไกลออกซิโซม ไกลโคโซม และไฮโดรเจโนโซม ในสัตว์มีกระดูกสันหลังพบไมโครบอดีเป็นจำนวนมากในเซลล์ตับและเซลล์ไต

 ประวัติศาสตร์ 
ไมโครบอดีถูกค้นพบและตั้งชื่อครั้งแรกในปี ค.ศ. 1954 โดย Rhodin สองปีต่อมา Rouiller และ Bernhard ได้นำเสนอภาพไมโครบอดีในเซลล์ตับซึ่งเป็นที่ยอมรับทั่วโลกเป็นครั้งแรก จากนั้นในปี 1965 Christian de Duve และคณะได้แยกไมโครบอดีจากเซลล์ตับของหนู De Duve เชื่อว่าชื่อ"ไมโครบอดี"นั้นมีความหมายกว้างเกินไปและเลือกชื่อ"เพอรอกซิโซม"แทน เนื่องจากพบความสัมพันธ์กับไฮโดรเจนเปอร์ออกไซด์ ในปี 1967 Breidenbach และ Beevers แยกไมโครบอดีออกจากพืชได้เป็นครั้งแรก ซึ่งพวกเขาตั้งชื่อว่า"ไกลออกซิโซม" เนื่องจากพบว่าภายในบรรจุเอนไซม์สำหรับวัฏจักรไกลออกซีเลต

 โครงสร้าง 
thumb|โครงสร้างของเพอรอกซิโซม - ไมโครบอดีชนิดหนึ่ง
ไมโครบอดีมักเป็นเวสิเคิลที่มีรูปร่างเป็นทรงกลม มีเส้นผ่านศูนย์กลางตั้งแต่ 0.2-1.5 ไมโครเมตร สามารถมองเห็นได้ด้วยการใช้กล้องจุลทรรศน์อิเล็กตรอนเท่านั้น ล้อมรอบด้วยฟอสโฟลิพิดไบแลร์ชั้นเดียว และมีเมทริกซ์ของสารต่าง ๆ ภายในเซลล์รวมทั้งเอนไซม์และโปรตีนอื่น ๆ แต่ไม่มีสารพันธุกรรมใด ๆ ที่จะทำให้ไมโครบอดีสามารถจำลองตัวเองได้"Microbodies." Molecular Biology of Plant Cells. Ed. H. Smith. N.p.: University of California, 1978. 136-54. Print.

 การทำงาน 
ไมโครบอดีบรรจุเอนไซม์ที่เข้าทำปฏิกิริยาในขั้นเตรียมพร้อม (preparatory stage) หรือขั้นกลาง (intermediate stage) ของปฏิกิริยาทางชีวเคมีภายในเซลล์ ซึ่งช่วยในการสลายไขมัน แอลกอฮอล์ และกรดอะมิโน โดยทั่วไปไมโครบอดีมีส่วนเกี่ยวข้องกับการหายใจแสงในพืชและการกำจัดความเป็นพิษของสารเปอร์ออกไซด์  ไมโครบอดีประเภทต่าง ๆ เช่น:

 เพอรอกซิโซม 
เพอรอกซิโซม เป็นไมโครบอดีชนิดหนึ่งที่ทำหน้าที่ช่วยให้ร่างกายสลายโมเลกุลขนาดใหญ่และกำจัดสารพิษที่เป็นอันตราย ประกอบด้วยเอนไซม์เช่นออกซิเดส ซึ่งทำปฏิกิริยาแล้วได้ไฮโดรเจนเปอร์ออกไซด์อันเป็นผลพลอยได้จากปฏิกิริยาของเอนไซม์ ภายในเพอรอกซิโซม ไฮโดรเจนเปอร์ออกไซด์สามารถเปลี่ยนเป็นน้ำได้ด้วยเอนไซม์เช่น คาตาเลส และ เปอร์ออกซิเดส

 ไกลออกซิโซม 
ไกลออกซิโซมเป็นเพอรอกซิโซมที่ถูกพัฒนาขึ้นมาเป็นพิเศษในพืชและรา ทำหน้าที่เปลี่ยนไขมันที่เก็บไว้เป็นคาร์โบไฮเดรตสำหรับใช้ในการเจริญเติบโต ในไกลออกซิโซม กรดไขมันจะถูกไฮโดรไลซ์เป็น acetyl-CoA โดยเอนไซม์ peroxisomal β-oxidation นอกเหนือจากมีการทำงานคล้ายเพอรอกซิโซมแล้ว ไกลออกซิโซมยังบรรจุเอนไซม์สำคัญของวัฏจักรไกลออกซีเลตอีกด้วย
# เกาะหมาก
เกาะหมาก เป็นเกาะในจังหวัดตราด อยู่ระหว่าง เกาะช้างกับเกาะกูด ห่างจากฝั่งประมาณ 38 กิโลเมตร มีพื้นที่ 8,500 ไร่ หรือ 12.398 ตารางกิโลเมตร มีรูปร่างคล้ายดาวสี่แฉกhttp://thai.tourismthailand.org/see-do-thip/attraction-detail?attraction_id=2895 มีความยาวชายหาด 27 กม. มีชายหาด เช่น บริเวณอ่าวตานิด อ่าวไผ่ อ่าวโปร่ง อ่าวผาด อ่าวแดง บริเวณชายฝั่งรอบเกาะและเกาะใกล้เคียงจะพบแนวปะการังที่สมบูรณ์
# อะโทรพีน
อะโทรพีน (Atropine) เป็นสารธรรมชาติชนิด tropane alkaloid สกัดจาก Atropa belladonna, Datura stramonium, Mandragora officinarum และพืชอื่นๆ ในวงศ์มะเขือ เป็น secondary metabolite ของพืชเหล่านี้ และมีประโยชน์เป็นยาที่มีฤทธิ์สำคัญหลายอย่าง สารนี้เป็น competitive antagonist ของ muscarinic acetylcholine receptor ชนิด M1, M2, M3, M4 และ M5 จัดเป็นยาต้านโคลีเนอร์จิก (พาราซิมพาโธไลติก) ชื่อสปีชีส์พืช "belladonna" มาจากที่ใช้ดั้งเดิมของสารนี้ซึ่งใช้ในการแต้มตาให้สตรีมีรูม่านตาโตดูสวยงาม ยานี้เป็นยาหลักในรายการบัญชียาสำคัญขององค์การอนามัยโลก

ฤทธิ์ทางสรีรวิทยาและที่ใช้
ในการกู้ชีพ
อะโทรพีนแบบฉีดมีบทบาทในการรักษาภาวะหัวใจเต้นช้า โดยยับยั้งการทำงานของเส้นประสาทเวกัสซึ่งเป็นส่วนหนึ่งของระบบประสาทพาราซิมพาเธติกของหัวใจที่มีหน้าที่ลดอัตราการเต้นของหัวใจ ดังนั้นอะโทรพีนจึงมีฤทธิ์ทำให้หัใจเต้นเร็วขึ้น ในแนวทางปฏิบัติเดิมนั้นมีการบรรจุอะโทรพีนเอาไว้ในแนวทางการช่วยกู้ชีพสำหรับผู้ป่วยหัวใจหยุดเต้นชนิดที่ไม่มีคลื่นไฟฟ้าและชนิดที่มีคลื่นไฟฟ้าแต่ไม่มีการเต้นของหัวใจ แต่เมื่อมีการวิเคราะห์ข้อมูลใหม่พบว่าไม่มีหลักฐานสนับสนุนจึงถูกถอดออกจากแนวทางปฏิบัติฉบับปี 2010
# แบเรียมเพอร์ออกไซด์
แบเรียมเพอร์ออกไซด์  มีสูตรทางเคมีว่า BaO2 เป็นสารประกอบเพอร์ออกไซด์ (ประกอบด้วยไอออน O2-2) พื้นฐานชนิดหนึ่ง มีสภาพเป็นของแข็งลักษณะผง สีขาวเหลือง ไม่มีกลิ่น มีคุณสมบัติเป็นตัวออกซิไดซ์ มักนำมาใช้ในกระบวนการฟอกสี ใช้เป็นส่วนผสมของดอกไม้ไฟ ซึ่งให้สีเขียวสดใสเช่นเดียวกับสารประกอบแบเรียมทั้งหลาย ในภาคอุตสาหกรรม สารชนิดนี้ใช้ในกระบวนการผลิตสารโครเมียม และใช้เป็นส่วนประกอบของขั้วแคโทดในหลอดฟลูออเรสเซนต์ศูนย์ข้อมูลวัตถุอันตรายและเคมีภัณฑ์ , กรมควบคุมมลพิษ

แบเรียมเพอร์ออกไซด์ในสถานะของแข็งจะมีโครงสร้างเหมือนกับแคลเซียมคาร์ไบด์ (CaC2) กล่าวคือมีลักษณะเป็นผลึกทรงเตตระโกนอล (Tetragonal)

แบเรียมเพอร์ออกไซด์เป็นสารประกอบเพอร์ออกไซด์ชนิดแรกที่ถูกค้นพบ โดยนักธรรมชาติวิทยาและนักสำรวจชาวเยอรมันนามว่า อเล็กซานเดอร์ ฟอน ฮุมโบลด์ (Alexander von Humboldt) เมื่อ ค.ศ. 1799Winnacker Küchler, Chemische Technololgie เล่ม 1, 3. ปีที่พิมพ์ 1970, หน้า 514

การสังเคราะห์
thumb|140px|left|โครงสร้างรูปผลึก__ Ba2+    __ O-
เราสามารถสังเคราะห์แบเรียมเพอร์ออกไซด์ได้จากการทำปฏิกิริยาระหว่างแบเรียมออกไซด์และออกซิเจน ในทางกลับกัน เมื่อเพิ่มความดันและเพิ่มความร้อนให้กับแบเรียมเพอร์ออกไซด์ จนมีอุณหภูมิสูงประมาณ 700 °C สารดังกล่าวจะสลายตัวได้ผลิตภัณฑ์เป็นแบเรียมออกไซด์และออกซิเจน ซึ่งปฏิกิริยานี้เรียกว่า "กระบวนการบริน" (Brin process) เป็นการแยกเอาออกซิเจนออกจากบรรยากาศ แต่ไม่เป็นที่นิยมแล้วในปัจจุบัน กระบวนการดังกล่าวมีสมการดังนี้

ซึ่งสามารถนำแบเรียมเพอร์ออกไซด์ไปทำปฏิกิริยากับกรดซัลฟิวริกเจือจางที่เย็นจัด เพื่อให้ได้ผลิตภัณฑ์เป็น ไฮโดรเจนเพอร์ออกไซด์ ได้บุญยิ่ง จันทร์เปี่ยม, เคมีประยุกต์ในงานสิ่งทอ, วิทยาลัยเทคนิคโพธาราม  ดังสมการ

อันตราย
ต่อสุขภาพ
แบเรียมเพอร์ออกไซด์สามารถทำให้เกิดอาการเจ็บป่วยรุนแรงต่อผู้สัมผัสได้ การหายใจเข้าไป จะทำให้เกิดการระคายเคืองต่อระบบทางเดินหายใจ ทำให้รู้สึกคลื่นไส้ เจ็บคอ ไอ หายใจติดขัด ปวดศีรษะ มีอาการกล้ามเนื้อกระตุก อักเสบ กล่องเสียง หลอดลม ปอดบวม และอาจมีน้ำท่วมปอด เมื่อสัมผัสผิวหนัง จะเกิดการระคายเคือง มีผื่นแดง รู้สึกปวดแสบปวดร้อน เมื่อรับประทานเข้าไป จะทำให้เกิดการระคายเคืองต่อเยื่อเมือก ทำให้คลื่นไส้ อาเจียน น้ำลายไหล เวียนศีรษะ ปวดเสียดท้อง กล้ามเนื้ออ่อนแรง ในกรณีป่วยหนัก จะเกิดภาวะการขับน้ำลายออกมามาก กล้ามเนื้อหดเกร็งอย่างรุนแรง แขนและขาอาจเป็นอัมพาตได้ ชีพจรเต้นช้าหรือเร็วเกินไป มีเลือดออกในกระเพาะอาหาร ลำไส้ และไต โดยรวมแล้ว อวัยวะที่จะได้รับผลกระทบได้แก่ หัวใจ ระบบประสาท ไต ระบบทางเดินอาหาร ไขกระดูก ม้าม ตับ

การปฐมพยาบาล
หากได้รับสารโดยการหายใจเข้าไป ให้เคลื่อนย้ายผู้ป่วย ออกสู่บริเวณที่มีอากาศบริสุทธิ์ หากรับประทานเข้าไป ถ้าผู้ป่วยยังมีสติอยู่ให้บ้วนปากด้วยน้ำ จากนั้นจึงนำส่งไปพบแพทย์ หากสัมผัสถูกผิวหนัง ให้ล้างด้วยน้ำปริมาณมาก อย่างน้อย 15 นาที พร้อมถอดเสื้อผ้าและรองเท้าที่เปรอะเปื้อนสารเคมีออก ทำความสะอาดเสื้อผ้าก่อนนำกลับมาใช้ใหม่ และทิ้งรองเท้าที่เปรอะเปื้อน และหากสัมผัสถูกดวงตาให้ล้างด้วยน้ำเช่นเดียวกับกรณีสัมผัสถูกผิวหนัง แต่ต้องนำส่งไปพบแพทย์

ต่อสิ่งแวดล้อม
แบเรียมเพอร์ออกไซด์เมื่อทำปฏิกิริยากับน้ำ เช่น ในแหล่งน้ำต่าง ๆ จะเป็นพิษต่อสิ่งมีชีวิตในน้ำทั้งพืชและสัตว์
# กรดอาร์เซนัส
กรดอาร์เซนัส  มีสูตรทางเคมีว่า H3AsO3 เป็นสารประกอบอนินทรีย์ที่ประกอบด้วยสารหนูและไฮดรอกไซด์ไอออน ปรากฏในสภาพสารละลายเท่านั้น ยังไม่สามารถทำให้อยู่ในสภาพบริสุทธิ์ได้King, R. Bruce "(ed.)" (1994). Encyclopedia of Inorganic Chemistry. Chichester: John Wiley & Sons. เป็นสารละลายไม่มีสี มีคุณสมบัติเป็นกรดอ่อน เมื่อทำปฏิกิริยากับเบสจะได้เกลืออาร์เซไนต์ กรดอาร์เซนัสเป็นสารประกอบของสารหนูที่มีพิษและเป็นสารก่อมะเร็ง ทั้งยังมีฤทธิ์กัดกร่อนอีกด้วย

กรดอาร์เซนัสสามารถเตรียมได้โดยการละลายอาร์เซนิกไตรออกไซด์ (As2O3) ในน้ำ (ปฏิกิริยาไฮโดรไลซิส) ดังสมการ
 

หรืออาจเตรียมได้โดยการละลายอาร์เซนิกไตรคลอไรด์ (AsCl3) ในน้ำ ดังสมการ
# ไรขาว
ไรขาว,ไรขาว ชื่อวิทยาศาสตร์ คือ Polyphagotarsonemus latus (Banks)  มีขนาดเล็กสามารถมองเห็นไรขาวได้โดยการมองผ่านกล้องจุลทรรศน์ เป็นศัตรูพืชชีวภาพอย่างหนึ่ง มักพบระบาดหนักในฤดูฝนช่วงเดือนกรกฎาคมถึงกันยายน ทำให้เกิดการหยุดเจริญในพืช ได้แก่ พริก กะเพรา แตงกวา ส้มโอ ฯลฯ ส่งผลกระทบต่อพืชเศรษฐกิจจำนวนมาก

ลักษณะรูปร่างและโครงสร้างMANJIT SINGH and M.S. DHOORIA. 2006. BIOLOGY, HOST RANGE AND POPULATION DYNAMICS OF TARSONEMID MITE, POLYPHAGOTARSONEMUS LATUS (BANKS) ON CHILLI (CAPSICUM ANNUM) IN PUNJAB. J. Appl. Zool. Res. 17(1): 18-23

ไข่
เป็นรูปทรงรี ยาวประมาณ 94 ไมครอน กว้างประมาณ 69 ไมครอน โปร่งใส มีตุ่มเรียงเป็นแถว 6-7 แถวโดยรอบ ประมาณ 36-43 ตุ่ม

ตัวอ่อนเกิดใหม่ 
เป็นรูปทรงรี มีสีขาวขุ่นคล้ายนม มีขา 3 คู่ มีส่วนท้ายลำตัวแหลมเรียกว่า tegula เมื่อเริ่มโตจะมีสีสว่างกว่าตอนเกิดใหม่

ระยะหยุดนิ่ง 
ยาวประมาณ 165 ไมครอน กว้าง 83 ไมครอน โปร่งใส กลางหลังมีรูป dumble

เพศเมียตัวเต็มวัย
มีขา 4 คู่ เป็นรูปทรงรี ยาวประมาณ 200 ไมครอน มีลำตัวตอนท้ายกว้าง โปร่งใสเมื่ออายุมากขึ้นจะเริ่มมีสีเหลืองค่อยๆเข้มขึ้น มีแถบกลางหลัง

เพศผู้ตัวเต็มวัย
มีขา 4 คู่ เป็นรูปทรงรี ยาวประมาณ 175 ไมครอน กว้างประมาณ 93 ไมครอน

โดยทั่วไปเพศเมียมีขนาดใหญ่กว่าเพศผู้

ลักษณะความเสียหาย 
ไรขาวมีอวัยวะส่วนปากไม่ค่อยแข็งแรง เช่นในพริก พบไรขาวที่ส่วนยอดของต้นพริก โดยพบว่าการกินดูดกินน้ำเลี้ยงที่พื้นผิวของใบอ่อนด้านใต้ใบ และวงจรชีวิตของไรขาวอยู่ที่พื้นผิวใบอ่อนด้านใต้ใบ พื้นผิวใต้ใบจะส่องแสงระยิบเมื่อนำมาส่องกระทบกับแสงอาทิตย์ จากนั้นจะพบว่าใบเริ่มมีสีเหลืองซีดเกิดอาการหงิก ขอบใบม้วนลง และเกิด necrosis ที่ยอดทำให้เกิดการแคระแกร็น อย่างไรก็ตาม แม้ว่าจะพบไรขาวหรือไข่ของมัน ที่อยู่บนกิ่งไม้ ตาดอก ดอก และผลของพริก แต่ไม่พบอาการเสียหายใด

วิธีการป้องกันและกำจัด
ตรวจดูไรขาวบนใบพืชตั้งแต่เริ่มปลูกอย่างสม่ำเสมอ ถ้าเริ่มตรวจพบให้รีบกำจัดโดยการใช้สารฆ่าเฉพาะไร อาจเป็นสารสกัดจากพืช สารเคมีกำจัดไร เช่น เคลเทน คลอโรเบนไซเลท และพลิคแทรน หรือศัตรูทางชีวภาพของไรขาวเช่นไรตัวห้ำ
# เตราโม
เตราโม  เป็นเมืองและเทศบาลทางตอนกลางของแคว้นอาบรุซโซ เป็นเมืองหลวงของจังหวัดเตราโม อยู่ห่างจากกรุงโรม 150 กม. (93 ไมล์) ตั้งอยู่ระหว่างเทือกเขาแอเพนไนน์กับชายฝั่งของทะเลเอเดรียติก เศรษฐกิจของเมืองเกี่ยวข้องกับเกษตรกรรมและการค้า เช่น สิ่งทอ อาหาร วิศวกรรม วัสดุก่อสร้าง และเซรามิก

ในอดีตอยู่ใต้การปกครองของจักรวรรดิไบแซนไทน์ในคริสต์ศตวรรษที่ 6 และภายใต้การปกครองของอาณาจักรนอร์มันแห่งซิซิลีในคริสต์ศวรรษที่ 12

ตเตราโม
หมวดหมู่:แคว้นอาบรุซโซ‎
# ออสตรอวีแยตส์ชฟีแยนตอกชึสกี
ออสตรอวีแยตส์ชฟีแยนตอกชึสกี  เป็นเมืองทางตอนใต้-กลาง ของประเทศโปแลนด์ มีประชากร 74,211 คน (ค.ศ. 2006) มีอุตสาหกรรมโลหกรรม ผลิตวัสดุก่อสร้างเหล็กและเหล็กกล้า
# ไฮโดรเจนแอสทาไทด์
ไฮโดรเจนแอสทาไทด์  หรือ แอสทาเทน  มีสูตรทางเคมีว่า HAt เป็นสารประกอบอนินทรีย์ที่เกิดจากอะตอมของธาตุแอสทาทีนเชื่อมกับอะตอมไฮโดรเจนด้วยพันธะโคเวเลนต์PubChem, "astatane - Compound Summary". สารประกอบชนิดนี้จัดอยู่ในประเภทไฮโดรเจนแฮไลด์ (hydrogen halide) ซึ่งประกอบด้วยสาร 5 ชนิดที่มีคุณสมบัติใกล้เคียงกัน โดยไฮโดรเจนแอสทาไทด์มีสภาพเป็นกรดสูงสุดในกลุ่มดังกล่าว แต่สารชนิดนี้ยังใช้ประโยชน์ได้ในวงจำกัด เนื่องจากสามารถสลายตัวออกเป็นไฮโดรเจนกับแอสทาทีนได้อย่างรวดเร็วFairbrother, Peter, "Re: Is hydroastatic acid possible?" . เช่นเดียวกับไอโซโทปของแอสทาทีนที่มีครึ่งชีวิตสั้น สาเหตุที่สลายตัวเร็วเนื่องจากทั้งไฮโดรเจนและแอสทาทีนมีค่าอิเล็กโตรเนกาทิวิตีเกือบเท่ากัน ปฏิกิริยาการสลายตัวของไฮโดรเจนแอสทาไทด์อาจเกิดได้ตามสมการดังต่อไปนี้

โดยผลิตภัณฑ์ที่ได้คือ แก๊สไฮโดรเจนและตะกอนแอสทาทีน เนื่องจากธาตุแอสทาทีนไม่มีไอโซโทปใดเลยที่เสถียร โดยโอโซโทปที่เสถียรที่สุดคือ แอสทาทีน-210 ซึ่งมีครึ่งชีวิตเพียงประมาณ 8.1 ชั่วโมง ทำให้ยากต่อการศึกษาในเรื่องสารประกอบที่เกิดจากแอสทาทีนGagnon, Steve, "It's Elemental". ธาตุชนิดนี้จะสลายตัวได้อย่างรวดเร็วกลายเป็นธาตุชนิดอื่นแทน
# รามใหญ่
รามใหญ่ (Thunb) มีชื่อเรียกอื่นๆ ว่า กระดูกไก่ ก้างปลา ก้างปลาเขา เหมือด อ้ายรามใบใหญ่รามใหญ่ ,อุทยานธรรมชาติวิทยาสิรีรุกขชาติ. มีถิ่นกำเนิดมาจากแถบทวีปอเมริกาใต้"รามใหญ่" ใบ-ยอด กินได้  ,คมชัดลึก. ในประเทศไทยพบตามริมชายฝั่งแม่น้ำ ด้านในของป่าชายเลน ที่มีอิทธิพลของน้ำขึ้น-น้ำลง ขยายพันธุ์ด้วยการเพาะเมล็ด ชอบความชื้นสูง แสงแดดปานกลาง"รามใหญ่" ใบ-ยอด กินได้ ,คมชัดลึก.

 ลักษณะทั่วไป 
thumb|left|ช่อดอกของรามใหญ่
thumb|left|ผลอ่อนและผลสุก
เป็นไม้พุ่ม สูง 1.5 -3 เมตร ดกิ่งอ่อนสีแดงอมน้ำตาล  ใบเป็นใบเดี่ยว  ใบหนา ผิวเรียบ เรียงเวียนรอบกิ่ง แผ่นใบรูปรีถึงรูปไข่กลับ ขนาด 3-5.5×6-14 ซม. ปลายใบกลมหรือป้านมน ฐานใบรูปลิ่ม ขอบใบเรียบ เนื้อใบคล้ายหนัง ใบเกลี้ยงทั้ง 2 ด้าน เส้นใบบางไม่เด่นชัด อกช่อ ออกที่ปลายกิ่ง ออกเป็นช่อซี่ร่มตามง่ามใบ แต่ละช่อมี 5-8 ดอก สีชมพู ก้านช่อดอกยาว 1.8-2.4 ซม. ก้านดอกย่อยเรียงยาว 1-1.4 ซม. ดอกตูมยาว 0.5-0.7 ซม. รูปกรวยแหลม กลีบเลี้ยง 5 กลีบ รูปวงกลม บิดเวียนฐาน วงกลีบดอกเชื่อมติดกันเป็นหลอดสั้น ๆ มีต่อมเล็ก ๆ หนาแน่น กลีบดอกแหลม 5 กลีบ ผลเมล็ดเดี่ยว รูปเกือบกลม ด้านแนวนอนยาวกว่าแนวตั้ง เส้นผ่านศูนย์กลาง 0.6 ซม. ที่ปลายผลมีติ่งแหลม สั้น ผลสดมีสีแดงก่อนจะเปลี่ยนเป็นผลสุกสีดำ ออกดอกและผล ระหว่างเดือนมิถุนายน-กันยายนพันธุ์ไม้ป่าชายเลน , สำนักอนุรักษ์ทรัพยากรป่าชายเลน

 การใช้ประโยชน์ 
รามใหญ่เป็นพืชที่รับประทานได้ นำใบ-ยอดมาปรุงอาหาร รวมทั้งเป็นผักสดจิ้มกับน้ำพริก"รามใหญ่" ใบ-ยอด กินได้ ,คมชัดลึก.และมีสรรพคุณเป็นยาสมุนไพร ใบ แก้โรคตับพิการ ดอก แก้พยาธิ ฆ่าเชื้อโรค แก้ลมรามใหญ่ ผล แก้ไข้ แก้ท้องเสีย ตานขโมย รากแก้กามโรคและหนองใน

ลำต้น เป็นยาแก้โรคเรื้อน พบรงควัตถุสีส้มทองเรียกชื่อว่า Rapanone ในเปลือกต้น ซึ่งเมื่อใช้ทดลองกับหนูที่ติดเชื้อโรคเรื้อน โดยให้ยาติดต่อกัน 6 เดือน ถึง 1 ปี สามารถลดการเพิ่มจำนวนของเชื้อดังกล่าวได้งานวิจัยเกี่ยวกับสารประกอบของพืชในวงศ์ Ardisia 

 ชื่อท้องถิ่น 
ชื่อของรามใหญ่จะเรียกแตกต่างกันไปตามแต่ละท้องถิ่น ดังนี้
 ตราด - ลังพิสา
 ชุมพร - ทุลังกาสา
 มลายู-นราธิวาส - ปีอนารามใหญ่
# มาซายา
มาซายา (Masaya) เป็นเมืองหลวงของจังหวัดมาซายา ประเทศนิการากัว ตั้งอยู่ทางตะวันตกของกรานาดาราว 14 กม. และอยู่ทางทิศตะวันออกเฉียงใต้ของกรุงมานากัวราว 31 กม. เมืองมาซายาตั้งอยู่ทางตะวันออกของภูเขาไฟมาซายา เมืองมีประชากร 146,000 คน (ค.ศ. 2005) เป็นเมืองที่มีประชากรเป็นอันดับ 3 ของประเทศนิการากัว
# มิดเดิลส์เบรอ
มิดเดิลส์เบรอ  เป็นเมืองใหญ่ เมืองท่าบริเวณปากแม่น้ำทีส์ ทางตะวันออกเฉียงเหนือของอังกฤษ ในมณฑลนอร์ทยอร์กเชียร์ ผลิตเหล็กและเหล็กกล้า เคมีภัณฑ์ ปุ๋ย

 ภูมิอากาศ